**Қарағанды облысы педагог қызметкерлерінің**

**ғылыми-практикалық конференциясының ережесі**

**«Оқушылардың функционалдық сауаттылығы: маңызды мәселелер және оларды шешу жолдары»**

**1. Жалпы ереже**

Ғылыми-тәжірибелік конференция Қарағанды облысы білім беруді дамытудың оқу-әдістемелік орталығының 2015-2016 оқу жылына арналған іс – шаралар жоспарына сәйкес өткізіледі және педагогтердің зерттеу және шығармашылық жұмыстарын қорытындылаудың ұйымдық құрылымы болып табылады.

**2. Конференцияның мақсаты мен міндеттері**

2.1. Конференцияның мақсаты - оқушылардың функционалдық сауаттылығын дамытуда ақпараттық және әдістемелік қолдау көрсету.

2.2. Міндеттері:

* мектептерде функционалдық сауаттылықты дамыту бойынша инновациялық практиканың өнімді педагогикалық тәжірибелерін анықтау және тарату;
* ұстаздардың шығармашылық әлеуетін дамытуға, ынта - ықыласын көрсетуге, ғылыми-әдістемелік бастамаларын ашуға қолдау көрсету;
* педагогтердің кәсіби дамуын және өз білімін көтеру үдерісін ынталандыру.

**3. Конференцияның проблемалық аймағы:**

* оқушылардың функционалдық сауаттылығын дамытуда әдістемелік амалдар қолдану;
* білім беру мекемелерінің оқу үрдістерінде оқушылар мен мұғалімдердің функционалдық сауаттылықтарын дамытуда ұйымдық басқару, ғылыми - әдістемелік, психологиялық - педагогикалық қолдау көрсету;
* заманауи сабақ: функционалдық сауаттылықты дамытуға арналған тапсырмаларды қолдану;
* ғылыми-жаратылыстану функционалдық сауаттылығын дамыту;
* математикалық функционалдық сауаттылықты дамыту;
* оқу сауаттылығын дамыту;
* функционалдық сауаттылықты дамыту саласындағы жобалық қызмет;
* педагогтың зерттеулік қызметі функционалдық сауаттылықты дамыту факторы ретінде;
* вариативті курс шеңберінде функционалдық сауаттылықты дамыту.

**4. Конференцияға қатысушылар:**

 Білім беру ұйымдарының басшылары, білім беру пәндерінің педагогтері, психологтер, тәрбиешілер (мектепке дейінгі ұйымдардан басқа), әлеуметтік педагогтер, жоғары және орта арнайы білім беру ұйымдарының оқытушылары, ата-аналар қауымдастығы.

**5. Конференцияның ұйымдастыру комитеті:**

5.1. Ғылыми-практикалық конференцияның дайындығына және өткізілуіне Қарағанды облысы білім беруді дамытудың оқу-әдістемелік орталығының әдістемелік кеңесі жауапты. **Ұйымдастыру комитетінің құрамы:**

Қожахметова Г.Ш., ОӘО директоры – төраға

Абдикерова Б.Х., ОӘО директордың орынбасары – төрағаның орынбасары.

**Ұйымдастыру комитетінің мүшелері:**

Асакаева Д.С., ОӘО директордың орынбасары,

Көпбаева Г.С., ОӘО директордың орынбасары,

Қонтаев С.С., ОӘО ғылыми кеңесші

Сатжанова Г.Б., ЖжОББ бөлімінің меңгерушісі

Мукашева Г.Г., әдіскер

Түқбаева З.Е.. әдіскер

Калинина О.Б., әдіскер.

5.2. Ұйымдастыру комитеті ғылыми-практикалық конференцияның дайындығына және өтуіне байланысты іс-шараның дұрыс орындалуын анықтайды, бақылайды, конференция нәтижесін талдайды, конференция қорытындысын насихаттауды жүзеге асырады, БАҚ-қа, ОӘО сайтына жариялайды.

5.3. Ұйымдастыру комитеті ұсынылған материалдардың ғылымилығын, логикалық бірізділігін және практикалық маңыздылығын бағалау үшін сарапшылар тобын құрады, оның қызметінің тәртібін анықтайды, конференцияға қатысушылардың жұмыстарын бағалау технологиясын бекітеді.

5.4. Сарапшылар тобы конференцияға ұсынылған жұмыстарға сараптама және талдау жүргізіп, материалдарды жазу мен безендіруге байланысты сұрақтарға кеңес береді, ҒТК жинағына жариялау үшін мақалаларды іріктейді, конференцияға қатысушыларды анықтайды.

**6. Мақаланы рәсімдеуге қойылатын талаптар**

6.1. Мәтіннің көлемі 3 бетке дейін, А-4 форматты, қазақ немесе орыс тілінде болуы керек, «Times New Roman», «Kz Times New Roman» редакторларында 14 шрифтімен теріліп, 1(бір) жоларалық интервалымен болуы қажет. Екі жақ жиегі 2 см.

6.2. Автордың аты-жөні, жұмыс орны, қала/аудан атауы (Times New Roman, KZ Times New Roman шрифтісімен, курсив, 14 кегль), қағаз бетінің жоғарғы оң жақ бұрышына орналастыру қажет (үлгіге қараңыз).

6.3. Мақала атауы (Times New Roman, KZ Times New Roman шрифтісімен, қою қара әріптермен, 14 кегль, жазу әріптерімен) – қағаз бетінің ортасында (үлгіге қараңыз) болу керек.

6.4. Негізгі мәтін (14 кегль) Times New Roman шрифтісімен 1 (бір) жоларалық интервалмен орындалады (үлгіге қараңыз). Негізгі мәтіннің қызыл жолағы 1 см, көлденеңінен тегістеледі, мәтін тасымалы автоматты түрде жасалады, нөмірленбейді.

6.5. Әдебиеттер тізімі негізгі мәтіннен кейін жазылады. (Times New Roman, KZ Times New Roman шрифтісімен 14 кегль) (үлгіге қараңыз).

6.6. Әдебиетке сілтемелер мақала мәтінінде шаршы жақшаларда беріледі. Онда қолданылған әдебиет тізімінің № және бет № жазылады.

6.7. Суреттер \*.bmp ,\*.tif, \*.jpg, \*.wmf форматтарында немесе Microsoft редакторында ақ-қара түсте орналастырылады. Суреттердің жазуы 12 шрифтімен, курсивпен, суреттің төменгі жағында, ортасында болуы қажет.

6.8. Кестелер Word немесе Microsoft Excel кестелер редакторларында орындалып, Microsoft Word құжатына орналастырылады. Кесте жазулары 12 шрифтімен, курсивпен кестенің жоғарғы жағында, ортасында орналасуы қажет.

6.9. Формулалар MS Word Equation формула редакторында орындалады.

**7. Мақаланы бағалау критерийлері:**

* жұмыстың өзектілігі;
* мақала мазмұнының конференция тақырыбына сәйкестігі;
* зерттеушілік сипаты;
* практикалық маңыздылығы;
* тақырыптың толық ашылуы;
* мазмұндау стилі;
* мақала құрылымы.

 Бір жұмыстың авторы екеуден аспау керек. Талапқа сай келмейтін немесе практикалық маңыздылығы және жаңалығы жоқ мақалалар қаралмайды.

**8. Конференцияны өткізу шарттары және қорытындысы**

8.1. ҒПК бірінші кезеңі сырттай өтеді. Қатысушылар мақала мәтінін конференцияға қатысу жөнінде өтінімімен қоса npk-2016@mail.ru электронды поштасына жіберу қажет.

8.2. Бір автор үшін мақалалар саны шектеусіз. Ұйымдастыру комитеті мақала мазмұнын осы ережеге сәйкес қарастырады. Талаптарға сәйкес деп табылған жағдайда қатысушының электрондық поштасына ҒПК қатысу туралы **растау** хат жіберіледі. Төлем ББД ОӘО есеп бөлімінде 3000 теңге көлемінде жүргізіледі.

8.3. Электрондық папкада өтінім, мақаланың бекітілген мәтіні, аты-жөні және мектебі, мақаланы өңдеуге арналған жарна төлемдерін төлеу туралы түбіртек көшірмесі болуы керек. Құжаттар 2016 жылдың 30 қаңтарына дейін қабылданады.

8.4. Өтінім жеке файлда MS OfficeWord форматында толтырылады.

1. Тегі, аты, әкесінің аты

2. Жұмыс орны

3. Атқаратын қызметі, ғылыми дәрежесі

4. Байланыс телефоны, электрондық поштасы

5. Басылымға беретін жұмыстың атауы

6. Бөлімдер

7. Байланыс телефондары

8.5. Бірінші кезеңнің қорытындысы бойынша өңдеу жүргізілгеннен кейін мақалалар жинағы басылып шығарылады. ҒТК қорытындысы бойынша жинақ экспертті топпен екінші кезеңге қатысу үшін іріктелген мақалаларды құрайтын болады.

Өтінішті, мақала мәтінін және түбіртек көшірмесін конференцияның редакциялық алқасына npk-2016@mail.ru электронды поштасы арқылы жіберіңіздер.

2-3 күн аралығында Сіздің өтініміңіз қабылданғаны жөнінде хат алуыңыз тиіс.

**Байланыс телефондары:**

**44-56-30 – ҒПК ұйымдастыру комитеті**

МАҚАЛАНЫ РӘСІМДЕУ ҮЛГІСІ

***Воробьева Н. Н****.,*

*№\_\_\_\_\_\_\_\_\_\_\_\_\_\_ ЖОМ, Теміртау қаласы*

**МАҚАЛАНЫҢ АТАУЫ**

Негізгі мәтін. Негізгі мәтін. Негізгі мәтін. Негізгі мәтін. [1, с. 1]. Негізгі мәтін. Негізгі мәтін. Негізгі мәтін. Негізгі мәтін

**Әдебиет:**

1. Автор. Атауы. Баспадан шыққан жері. Шыққан жылы